ANM te avertizează: Cod galben de ploi torenţiale, vijelii şi grindină, în 19 judeţe.
Meteorologii te anunță să te aștepți la Cod galben de ploi torenţiale, vijelii şi grindină. Avertismentul e valabil miercuri în intervalul orar 12.00 – 23.00 în 19 judeţe ale ţării. Cantităţile de apă vor depăşi 20…25 l/mp şi izolat 40…50 l/mp.
Meteorologii au emis o avertizare Cod galben de ploi torenţiale, vijelii şi grindină, valabilă miercuri în intervalul orar 12.00 – 23.00 în 19 judeţe ale ţării.La munte, în jumătatea de nord a Olteniei şi a Munteniei, precum şi în sud-vestul Transilvaniei şi al Moldovei vor fi perioade cu instabilitate atmosferică accentuată ce se va manifesta prin averse ce vor avea şi caracter torenţial, descărcări electrice, intensificări de scurtă durată ale vântului, vijelii şi grindină.Cantităţile de apă vor depăşi 20…25 l/mp şi izolat 40…50 l/mp.Alerta Cod galben vizează judeţele Suceava, Neamţ, Harghita, Mureş, Braşov, Covasna, Prahova, Dâmboviţa, Argeş, Vâlcea, Mehedinţi, Gorj, Sibiu, Alba, Cluj, Hunedoara, Bacău, Vrancea şi Buzău.Manifestări de instabilitate atmosferică se vor semnala pe arii restrânse şi în restul ţării.